จับอดีตดาราดัง บอย-พีรพล ร่วมคดีฆ่า 2 ศพ
เหตุรถปาดหน้าที่หาดบางแสน,รวบ ,บอย-พีรพล จันทรากาศ, อดีตนักแสดงดังยุค 90 พร้อม หนุ่มรุ่นน้อง หลังซิ่งเก๋งยาริสไล่ล่า จยย.ของพ่อค้าขายอาหารที่พาเพื่อนซ้อนท้ายออกจากร้านเหล้า จากนั้นลงไปใช้มีดปลายแหลมกะซวกคู่กรณีไส้ทะลักดับสยอง 2 ศพ บนถนนลงหาดบางแสน ผู้ต้องหาอ้างโมโหโดนอีกฝ่ายขี่รถปาดหน้าเลยตามไปเอาคืน บานปลายกลายเป็นเหตุทะเลาะวิวาทและฆ่ากันตายในที่สุด ตำรวจส่งผู้ต้องหา ทั้งคู่เข้าเรือนจำกลางชลบุรี พร้อมคัดค้านการประกันตัว,จากเหตุสะเทือนขวัญ 2 คนร้ายขับรถเก๋งไล่ล่ารถ จยย.ยามาฮ่า สีแดง ทะเบียน 1 กพ 5599 ชลบุรี เป็นระยะทางกว่า 1 กม. ก่อนเร่งเครื่องแซงปาดหน้าแล้วชายวัยรุ่นในรถเก๋งลงมาโต้เถียงกับรถ จยย.คู่กรณี จากนั้นชายดังกล่าวได้ใช้มีดจ้วงแทงนายธนกฤต แซ่หลาย อายุ 36 ปี พ่อค้าอาหาร อยู่บ้านเลขที่ 225/1257 หมู่ 3 ต.บ้านสวน อ.เมืองชลบุรี คนขี่รถ จยย. และนายสุริยา ปิ่นขุนทด อายุ 26 ปี อยู่บ้านเลขที่ 171/4 ถนนพหลโยธิน แขวงสนามบิน เขตดอนเมือง กรุงเทพฯ คนนั่งซ้อนท้ายเสียชีวิตรวม 2 ศพ เหตุเกิดเวลาตี 4 วันที่ 1 ก.พ. บริเวณหน้าห้างสรรพสินค้าแหลมทอง บางแสน ถนนลงหาดบางแสน ต.แสนสุข อ.เมืองชลบุรี,ความคืบหน้าของคดี เมื่อเวลา 11.30 น.วันที่ 2 ก.พ. ที่หน้า สภ.แสนสุข พล.ต.ท.จิตติ รอดบางยาง ผบช.ภ.2 พล.ต.ต.นันทชาติ ศุภมงคล ผบก.ภ.จ.ชลบุรี พ.ต.อ.จารุวัฒน์ สุริยาทิพย์ ผกก.สภ.แสนสุข ร่วมแถลงจับกุมนายอนุรักษ์ หรือกาย เพิ่มวิชา อายุ 24 ปี อยู่บ้านเลขที่ 10/5 ถนนเชื้อเพลิง แขวงช่องนนทรี เขตยานนาวา กทม. และนายพีรพล หรือบอย จันทรากาศ อายุ 49 ปี อดีตนักแสดงดัง อยู่บ้านเลขที่ 25 ซอยหนองระแหง 4 แยก 1 แขวงสามวาตะวันตก เขตคลองสามวา กทม. 2 ผู้ต้องหาตามหมายจับศาลจังหวัดชลบุรี ข้อหาร่วมกันฆ่าผู้อื่นโดยเจตนา ร่วมกันพาอาวุธไปในเมือง หมู่บ้าน หรือทางสาธารณะโดยไม่มีเหตุอันสมควร พร้อมของกลางรถเก๋งโตโยต้า ยาริส สีเทา ทะเบียน 5 กย 6745 กรุงเทพมหานคร มีดปลายแหลมเปื้อนคราบเลือดที่ใช้ก่อเหตุวางอยู่บนแผ่นยางปูพื้นรถยนต์ฝั่งที่นั่งข้างคนขับ 1 เล่ม เสื้อเชิ้ตฮาวายลายดอกสีน้ำเงินแขนสั้นเปื้อนเลือดและกางเกงขาสั้นสีเทา ที่นายอนุรักษ์สวมใส่ขณะก่อเหตุ,พ.ต.ท.สุวิจักขน์ กู้พิมายวรกูล รอง ผกก.สส. สภ.แสนสุข หัวหน้าชุดจับกุม เปิดเผยว่า กลุ่มผู้ก่อเหตุและผู้เสียชีวิตไม่เคยรู้จักกันมาก่อน ก่อนเกิดเหตุทั้ง 2 ฝ่ายได้ไปนั่งดื่มสุราที่ร้านครัวต้นข้าว ริมถนนเลียบชายทะเลหาดวอนนภา ต.แสนสุข อ.เมืองชลบุรี หลังร้านปิดต่างฝ่ายต่างแยกย้ายออกจากร้าน กลุ่มผู้ก่อเหตุขับรถเก๋งคันดังกล่าวออกมาก่อน ส่วนกลุ่มผู้เสียชีวิตขี่รถ จยย. 2 คันตามออกมา ระหว่างทางทั้ง 2 ฝ่าย ขี่รถปาดหน้ากันไปมา เมื่อมาหน้าร้าน 7-11 ตรงข้าม รพ.มหาวิทยาลัยบูรพา ทั้ง 2 ฝ่ายจอดรถโต้เถียงกัน ฝ่ายผู้เสียชีวิตได้ทุบรถเก๋งผู้ก่อเหตุ ก่อนขี่รถหนีไปจอดหน้าห้างแหลมทอง ผู้ก่อเหตุขับรถไล่ตามมาทัน นายอนุรักษ์ หยิบมีดที่ซุกซ่อนอยู่ในรถลงมาไล่แทงนายสุริยาเป็นคนแรกจนทรุดกองกับพื้น จากนั้นวิ่งไปแทงนายธนกฤต เป็นคนที่2 จนเสียชีวิตในที่เกิดเหตุ แล้วเดินไปขึ้นรถเก๋งขับหลบหนีมุ่งหน้าไปทางถนนสุขุมวิท ต่อมาชุดสืบสวนจับกุมผู้ก่อเหตุได้พร้อมของกลางภายในเวลา 19ชั่วโมงหลังเกิดเหตุ,ภายหลังเกิดเหตุได้สืบสวนหาพยานหลักฐานในที่เกิดเหตุและจากกล้องวงจรปิด ทำให้ทราบว่าผู้ต้องหาทั้ง 2 เป็นผู้ก่อเหตุ รวบรวมหลักฐานขออนุมัติศาลจังหวัดชลบุรี ออกหมายจับ พร้อมติดตามคนร้าย กระทั่งเวลา 23.00 น.วันที่ 1 ก.พ. จับกุมผู้ต้องหาทั้ง 2 คนได้ที่ถนนบางแสนสาย 2 ต.แสนสุข สอบสวนผู้ต้องหายอมรับว่าเป็นผู้แทงผู้ตายจริง จากนั้นพาไปตรวจยึดรถเก๋งคันที่ใช้ก่อเหตุที่ผู้ต้องหานำไปจอดไว้ใต้ทางด่วน ถนนพระราม 3-บางโพงพาง แขวงช่อง– นนทรี เขตยานนาวา กรุงเทพฯ พร้อมมีดเปื้อนเลือดวางอยู่บนแผ่นยางวางเท้าหน้าเบาะข้างคนขับ เสื้อกางเกงและรองเท้าของนายอนุรักษ์ สวมใส่ในวันเกิดเหตุ จากการสอบปากคำผู้ต้องหาทั้ง 2 คนได้ให้การภาคเสธ แต่รับสารภาพว่าใช้มีดแทงผู้ตายจริง เนื่องจากมีเหตุทะเลาะวิวาทกัน ทำให้นำตัวมาแถลงข่าวและนำไปทำแผนไม่ได้ ขณะนี้นำตัวไปฝากขังเรือนจำกลางชลบุรี และคัดค้านการประกันตัว เนื่องจากเป็นคดีอุกฉกรรจ์สะเทือนขวัญ,ประวัตินายพีรพล หรือบอย จันทรากาศ เข้าสู่วงการบันเทิงตั้งแต่วัยรุ่น เป็นอดีตนักแสดงกลุ่มนิวคิดส์ ค่ายไฟว์สตาร์ สร้างชื่อเสียงโด่งดังในยุค90 จากภาพยนตร์เรื่อง โก๊ะจ๋า ป่านะโก๊ะ มีเพื่อนดาราร่วมรุ่นชื่อดัง อาทิ แอน ทองประสม ธัญญ่า-ธัญญาเรศ เองตระกูล นัท-มีเรีย เบเนเดดตี้ กิ๊ก-สุวัจนี ไชยมุสิก อาร์ต-พลังธรรม กล่อมสุข เต๋า-สมชาย เข็มกลัด แจ๊บ-เพ็ญเพ็ชร เพ็ญกุล และสายฟ้า เศรษฐบุตร เคยออกผลงานเพลงกับค่ายคีตา มิวสิก ชื่ออัลบั้ม Game boy มีเพลงดังคือ ไม้กันหมา แค่วันผ่าน เป็นต้น เคยแสดงละครโทรทัศน์หลายเรื่อง เช่น เงิน เงิน เงิน และ ใต้ร่มเงารัก ก่อนผันตัวไปทำงานเบื้องหลังด้วยการเป็นแอ็กติ้งโค้ชให้กับนักแสดงหน้าใหม่ เป็นผู้ช่วยผู้กำกับละครเรื่อง กิ่งแก้วกาฝาก และเป็นผู้จัดละคร แต่ไม่ประสบความสำเร็จ กระทั่งมาตกเป็นผู้ต้องหาคดีฆ่า ร่วมกันฆ่าคนตาย
รวบ บอย-พีรพล จันทรากาศ อดีตนักแสดงดังยุค 90 พร้อม หนุ่มรุ่นน้อง หลังซิ่งเก๋งยาริสไล่ล่า จยย.ของพ่อค้าขายอาหาร 
บอย พีรพล,บอย พีรพล จันทรากาศ,บอย พีรพล ร่วมฆ่า,บางแสน,ข่าวหน้า1,ข่าวทั่วไป